google/wiki40b huggingface dataset:
Sog

Sog (islandsk uttale såg) er en elv på Island og en av de største i landet når det gjelder vannføring. Gjennomsnittsvannføringen er 110 m³/s. Den renner fra Þingvallavatn og etter 21,9 km renner den sammen med elven Hvítá og danner elven Ölfusá som renner videre i 25 km før den munner ut i Atlanterhavet.
Det er tre vannkraftverk langs elva: Ljósafossstöð (14,3 MW), Írafossstöð (16,7 MW) og Steingrímsstöð (13,5 MW).
Sog renner gjennom to innsjøer, Úlfljótsvatn og Álftavatn.
Elven har mye ørret og laks.
Amandaprisen 2000

Amandaprisen 2000 var utdelingen av Amandaprisen i 2000. Den ble delt ut i Haugesund den 2. september 2000. Både filmer fra 1999 og 2000 var nominerte.

Vinnere og nominerte

Nominasjonene til Amandaprisen:.
Vinnerne i hver kategori er uthevet.
Bibliotheca Zi-Ka-Wei

Bibliotheca Zi-Ka-Wei er et stort bibliotek i Shanghai i Folkerepublikken Kina. Det er nå en avdeling av Shanghaibiblioteket, men det dreier seg om jesuittenes gamle bibliotek i byen som ble oppbygd siden de kom tilbake til byen på midten av 1800-tallet. Ved kommunistenes maktovertakelse måtte de i 1949 forlate byen.
Samlingen slik den består i dag (2008) er på 320.000 bind. De er bevart i den opprinnelige bygning og i hyllesystem kjent fra arkitekturen i eldre europeiske biblioteker. Mange av bøkene er av stor antikvarisk verdi, og de eldste går tilbake til 1500-tallet. De yngste bøkene ble anskaffet i 1949. 
Bestanden er for det meste filosofisk og teologisk orientert, og det er et særdeles bredt utvalg av sinologisk interesse. Inkorporert er også biblioteket for den nordlige gren av Royal Asiatic Society. Biblioteket har dessuten en stor samling av aviser. 
Bibliotheca Zi-Ka-Wei ble gjenåpnet i 2003 som forskningsbibliotek understilt Shanghai bybibliotek, skjønt det gis også omvisninger der på lørdager 1400-1600. Biblioteket ligger ikke langt fra Xujiahui-katedralen i bydelen Xujiahui i bydistriktet Xuhui.
Katalogiseringssystemet, som følger Vatikanbibliotekets system, er blitt duplisert med det moderne kinesiske kategoriseringstem, slik at bestanden nå er elektronisk søkbar.
Vindrosen

Vindrosen var et dansk litterært tidsskrift som ble utgitt 1954–1973 av Gyldendal forlag. De første årene var Tage Skou-Hansen redaktør, med Peter P. Rohde som medredaktør. Senere kom blant andre Villy Sørensen og Klaus Rifbjerg med.
Tidsskriftet var både en fortsettelse av og et oppgjør med tidsskriftet Heretica. Mange bidragytere fra Heretica gikk igjen i Vindrosen.
Dasht-e Lut

Dasht-e Lut, også skrevet Dasht-i-Lut, er en stor, ubebodd saltørken i sørøstlige Iran og verdens 25. største ørken.
Irans topografi er preget av et 480 km langt og 320 km bredt platå omkranset av fjell og oppdelt i flere nedbørfelt uten avrenning til havet. Dasht-e Lut er blant de største av disse ørkenbassengene,  og er også det varmeste og tørreste stedet i verden. Det andre store ørkenbassenget er Dasht-e Kavir.
Dasht-e Lut dekker et område på ca. 51 800 km².
I vårens regnsesong renner vann ned fra Kermanfjellene etter kort tid, men bassenget tørker raskt igjen. Vannet etterlater bare stein, sand og salt. Som et resultat av dette er Dasht-e Lut generelt betraktet som en abiotisk sone.
Den østlige delen av Dasht-e Lut er et lavtliggende platå bestående av saltsletter. I motsetning til denne delen har den sentrale delen blitt formet av vind til en rekke parallelle fjellrygger og furer, som strekker seg over 150 km og kommer opp i 75 meters høyde. I dette området finnes også raviner og slukhull. I store deler av regionens består overflaten av svart lava. Dette mørke laget absorberer solinnstrålingen effektivt.
Den sørøstlige delen av ørkenen er dekket av sand akkurat som en Sahara-erg, med 300 meter høye sanddyner, blant de høyeste i verden.
Ørkenen er et turistmål. UNESCO vedtok i 2016 å oppføre ørkenen på verdensarvlisten.

Klima

Klimatisk er store deler av Iran innenfor et afroasiatiske belte av ørkener, med vestlig utstrekning til Kapp Verde-øyene utenfor Vest-Afrika og østlig utstrekning til Beijing i Kina.
I 2004 og 2005 viste satellittmålinger fra NASAs instrument MODIS at ørkenen var det varmeste stedet på jorden med en temperatur på 70,7 °C.
Imidlertid er rekorden i Dasht-e Lut en midlere overflatetemperatur. En tilsvarende lufttemperatur er ikke målt i området.
Nedbøren er begrenset til fjelltoppene omkring.
Store temperaturforskjeller mellom ekstrem varme i lavtliggende områder og frost på omliggende fjelltopper gir opphav til kraftige lokale vinder i perioden fra juni til oktober. Vinden eroderer spesielt kraftig og skaper skiftende landformer i nedslagsområdet.
Novomitsjurinsk

Novomitsjurinsk (russisk: Новомичу́ринск) er en by i Rjazan oblast i Russland. Byen ligger ved elva Pronja, rundt 65 km sør for Rjazan. Innbyggertall: 20 400 (2005 est.), 20 743 (folketelling 2002).
Novomitsjurinsk ble grunnlagt i 1968 og fikk bystatus i 1981. Den er oppkalt etter botanikeren og planteforskeren Ivan Mitsjurin, som ble født i nærheten.
Igaliku

Igaliku (Igaliko) er ei bygd i tidligere Narsaq kommune, nå Kujalleq kommune, mellom Qaqortoq og Narsarsuaq, sør i Grønland. I 2005 hadde byen 60 innbyggere. Igaliku er mest kjent for ruinene etter Garðar, setet for Garðar bispedømme fra 1100- til 1400-tallet. Bispesetet hadde en katedral og en stor gård. Dette området er utgravd av arkeologer, og man har funnet en grav her som kan ha tilhørt den tidligere biskopen Jon Smyrill Arnasson.
Bygda ble grunnlagt i 1782, av nordmannen Anders Olsen, som emigrerte hit for å tilbringe alderdommen her. Den 6. august 2004 dannet den rammen om det første formelle besøk av en amerikansk utenriksminister på Grønland noensinne, da Colin Powell kom hit for å signere tre avtaler mellom Danmark/Grønland og USA.
Bygda har bare ca. 60 innbyggere, men har dagligvarebutikk, skole, forsamlingshus og kirke. Skolen heter Atuarfik Igaliku («Igaliku skole»).
Breinigerberg

Breinigerberg er en statistisk bydel av den tyske byen Stolberg ved Aachen med 971 innbyggere. Bydelen heter også Balkan.
Breinigerbergs historie som beboelse skriver seg tilbake til romertiden. Man har funnet 25 mynter som har blitt datert til tiden mellom 100 f.Kr og 100 e.Kr. og rester av håndverkerbebyggelser fra tiden før år 400.
Øst for byen ligger skogen Stolberger Stadtwald og naturparken Schlangenberg, der det blant annet befinner seg en tidligere blygruve (Erzgrube Breinigerberg). Metallet fra denne gruven ble anvendt til en lokal fremstilling av messing. Nord for byen finner man flere naturparker anlagt i nedlagte steinbrudd.
Let Me Be There

«Let Me Be There» er en populær sang, skrevet av John Rostill. Den ble først innspilt på plate av Olivia Newton-John i 1973 og utgitt på singlen MCA MCA-40101 i juli 1973. Let Me Be There ble arrangert og produsert av Bruce Welch og John Farrar. B-siden var «Then I'll Think of You»
«Let Me Be There» var hentet fra hennes LP-plate med samme tittel (MCA MCA-389).
Den countryinfluerte sangen var Newton-Johns første Top 10-single i USA og lå som # 6 på Billboard Hot 100-listen. Den gav henne også Grammy Award for Best Female Country Vocalist. Let Me Be There ble sertifisert til gull av the RIIA.
Singlen inneholder Mike Sammes på bassvokal, selv om det feilaktig har blitt antatt i årenes løp at Cat Stevens sang på sporet.

Norsk versjon

Britt Viberg har skrevet en norsk tekst. På norsk bærer den tittelen «La meg bli der».
Livstykke

Livstykke eller liv er navn på ulike typer tettsittende, ermeløse klesplagg som dekker overkroppen. Betegnelsen brukes både om korsett- eller vestliknende plagg som bæres sammen med kjoler og skjørt, en mote som oppstod i Europa omkring 1650 og fortsatt brukes i mange folkedrakter for kvinner, og om en type undertøy som barn og kvinner tidligere brukte sammen med strømper.
Livstykke kalles ofte bodice på engelsk og andre språk. Barneundertøyet kan kalles Leibchen på tysk.
Opplut er også betegnelse på livstykket.

Del av kjoledrakt

Livstykker var særlig vanlig i den europeiske kvinnedrakten på 1600- og 1700-tallet. 
Plagget er kjent som underplagg siden middelalderen, men ble etter hvert båret sammen med kjoler slik at de dekorerte kantene ble synlige i utrigningen. Slike vestformede plagg, ofte kalt kjoleliv, bluseliv eller snøreliv, ble lukket med hekter eller snører og brukt over skjorter og serker. 
Livstykker brukes fortsatt sammen med stakker i flere norske bunader og i andre folkedrakter, for eksempel Dirndl (Landhausmode), tradisjonell sydtysk og østerriksk kvinnedrakt med skjørt og snøreliv (eller tilsvarende kjole), hvit bluse og forkle.

Undertøy for kvinner og barn på 1900-tallet

Livstykke er også navn på en type strikket trøye som ble lukket med knapper eller hekter foran og utstyrt med knapper eller elastiske strømpeholdere til å holde strømper oppe. Slike livstykker ble innført på 1880-tallet som en sunnere og mer behagelig form for undertøy enn korsettet. Plaggene ble brukt av voksne kvinner som undertøy til reformdrakten fram til omkring 1910 og av barn, særlig jenter, til 1950-tallet.
Livstykke ble brukt for å holde oppe lange strømper som endte midt på låret eller opp mot skrittet, i den kalde årstiden. Plagget besto av en litt lang singlet som hang som en trøye fra skuldrene, men i et litt stivere bomullsstoff enn undertøyet. Livstykket hadde gjerne knepping i full høyde, ofte på ryggen, det siste gjorde det nokså umulig for barnet å kle på seg selv. I nedkant hadde livstykket to – noen ganger fire – elastiske band med huller. De lange strømpene hadde isydd en knapp øverst, som ble kneppet på det elastiske bandet. Dette gjorde det enkelt å tilpasse lengden slik at strømpene av ull eller bomull ble holdt oppe i passe høyde. Alternativt kunne de elastiske bandene være påsatt clips, slik at det ikke var nødvendig med knapp på strømpene.
Ennå på 1920-tallet var det vanlig at gutter brukte korte bukser også om vinteren helt fram til de var konfirmerte, og da med lange svarte ullstrømper under om vinteren. Men livstykket gikk gradvis ut av bruk, det vil si det ble brukt bare av stadig mindre barn. På 1950-tallet var det for gutters vedkommende stort sett bare brukt opp til skolealder. Plaggene ble for jenters vedkommende avløst av hofteholdere eller strømpebelter, mens guttene gikk med legg- eller ankelsokker med sokkeholdere – alternativt knesokker med strikk. 
Etter hvert som strømpebukser ble mer og mer vanlig fra 1960-tallet av, gikk livstykket helt ut av bruk.
Morten van Steenwinckel

Biografi

Han var sønn av arkitekt Hans van Steenwinckel den eldre og Ingers Pedersdatter. Hans tidlige utdannelse kjennes ikke, idet han først nevnes i 1622 da broren Hans van Steenwinckel den yngre på hans vegne mottok betaling for et stort maleri til den allegoriske utsmykning av Rosenborgs store hall. 
I 1629 oppholdt han seg i Italia, men i 1632 var han atter hjemme igjen hvor han under brorens ledelse arbeidet på Kronborg slott. Christian IV viste seg utilfreds med bevarte takmalerier og pris, og siden Morten ikke ville gi seg, ble han truet med fengsel i Blåtårn. 
Senest 1635 har han vært i tjeneste hos den utvalgte prins Christian. Av ham fikk Morten generalpass til fri befordring ved reiser for prinsen, og ble i 1637 sendt til den svenske enkedronning Maria Eleonora medbringende prinsen- og hans gemalinne Magdalene Sibyllas portretter. 
Virket som prinsens arkitekt er vanskelig å belyse, i motsetning til malerkunsten som må ha vært betydelig. Han hadde et verksted, hvor Bartholomæus Spitzmacher i 1639 arbeidet som svenn. Han var videre læremester for Bernardo Keilhau og den nederlandske maler Adrian Muiltjes. Kronborgmaleriene viser at Morten under sine studier i Italia har lært av Caracciskolen. En viktig side av hans kunst, var gjengivelsen av stiliserte hester.
Han ble bisatt i Sankt Nikolaj Kirke i København. På hans epitafium kunne leses, at han hadde vært hans fyrstelige nåde, prinsens (den utvalgte prins) arkitekt og skildrer.
Helligåndshus

Helligåndshus var en institusjon for syke og fattige i flere land i Europa. Helligåndshus eksisterte fra slutten av 1100–tallet og var særlig aktive frem mot reformasjonen. Det fantes helligåndshus både i Sverige og Danmark.
I Danmark hadde flere av helligåndshusene tilknytning til Helligåndsordenen.
Jeremiah Horrocks

Bakgrunn

Han var født i Toxteth Park nær Liverpool som sønn av en småbruker. Til tross for små midler ble han opptatt ved University of Cambridge, men avslutta studiene i 1635 uten å ta eksamen, trolig av økonomiske grunner.
Richard Rasmussen

Bakgrunn og yrkeskarrière

Richard Rasmussen gikk ut som friplasselev fra Tromø seminar, der han leste samisk, i 1901. Deretter arbeidet han i en årrekke som skolestyrer i Vadsø, hvor han også var ordfører. Rasmussen satt i Riksprogramrådet, senere Kringkastingsrådet, fra starten i 1934 og frem til 1953/4. Han var også redaktør i Finnmark Tidende. Han var en forkjemper for datidens fornorskingspolitikk av samer, og hans utfall mot samisk kulturreising var antagelig årsaken til kringastingssjef Kaare Fostervolls forsiktige linje når det gjaldt samiske radiosendinger tidlig på 1950-tallet.
Blepolenis

Utseende

Store, brune sommerfugler med brede, avrundede vinger. Oversiden er mørkbrun med et stort, brunoransje felt ved roten av hver vinge. Bakvingen er grpbrun, fint mønstret (vatret) med to store øyeflekker på hver bakvinge. Forvingens underside har et bredt, lyst felt i midten.

Levevis

Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt.

Utbredelse

Slekten finnes bare i de atlantiske skogområdene i Brasil, Paraguay og Uruguay. Disse skogene er blant Jordas mest truede, artsrike miljøer.
Palmesus

Artister 2013

Nelly Furtado (CA), Axwell (SE), Faithless - live PA & dj set (UK), Fedde le Grand (NL), Karpe Diem, Alina Devecerski (SE), Sirkus Eliassen), LidoLido, Ørjan Nilsen, RE.NO, The Glue, NO_ID (NL), Evan Seleven, Charlie Roennez, Chris H, Josef Bamba, Phaxx (SE), dj Hyde (UK), K-mixx, dj Moodswing, dj Beautiful, DJ Difee

Artister 2012

Taio Cruz (UK), Benny Benassi (IT), Vinni, Yves Larock (SU), Quentin Mosimann (SU), Congorock (IT), Sirkus Eliassen, Marit Larsen, Donkeyboy, Tôg, Tom Hugo, Phaxx (SE), dj Hyde (UK), K-mixx, dj Moodswing, dj Beautiful, Gaute Haaversen, DJ Difee

Artister 2011

Kelis (US), The Dandy Warhols (US), Fedde le Grand (NL), Veronica Maggio (SE), Erik og Kriss, Lars Vaular, Rasmus Seebach (DK), Qentin Mosimann (CH), Erik Faber, Tom Hugo, Salvador Sanchez, MoY, dj Santiago (US), Phaxx (SE), dj Hyde (UK), K-mixx, dj Moodswing, dj Beautiful, José Zapata, DJ Difee, dj Inti, Club Dynamight,

Artister 2010

Yves Larock (CH), Datarock, Madcon, Lars Vaular, Seamus Haji (UK), Todd Terje, dj Momjeans, José Zapata, dj Phaxx, DJ Goldfinger, Sheepy, John Moss, dj K-mixx, Syntax-E, dj Hyde, Juicy, diskJokke, dj Santiago (IT), Frank Xerox, DJ Friendly

Artister 2009

Seamus Haji (UK), Cibelle Cavalli (BR), Rune Refling, Phaxx, DJ Goldfinger, John Moss, Trash Kassett, Hans Wickstrøm, DJ Friendly, Nils Noa
Grått fjellengfly

Utseende

Et ganske stort (vingespenn 41 – 50 mm), kraftig, mørkgrått nattfly. Den ligner på mørkt engfly (Apamea furva), men forvingens tegninger virker grovere og den mangler en lys flekk ved bakhjørnet av bakvingen. Forvingen har to lysgrå (ofte utydelige) tverrlinjer (mellomlinjer) som avgrenser et trapesformet midtfelt som gjerne er noe mørkere enn resten av vingen. Nyremerket har vanligvis markert, hvit ytterkant, men er ellers diffust, det samme er ringmerket. Bølgelinjen langs vingens ytterkant er vanligvis forholdsvis bred og hvit, med innoverrettede, svarte pileflekker i midten. Bakvingen er jevnt grå.

Levevis

Arten finnes på høytliggende enger og på tundraen. Larvene lever på røtter av ulike grasarter (Poaceae) og overvintrer trolig minst én gang. De voksne sommerfuglene flyr i juli – august i de norske bestandene.

Utbredelse

Grått fjellengfly er vidt utbredt i nordlige og høyereliggende områder. Den finnes i fjellområder i Europa og Asia (blant andre Pyreneene, Alpene, Balkan, Altajfjellene og Tian Shan), i høylandet og de utenforliggende øyene i Skottland, på Island (en antatt bestand på Færøyene har vist seg å være en annen art), Grønland og det nordlige Nord-Amerika. Det finnes trolig en fast bestand i Adventdalen på Svalbard. I Norge forkommer den i fjellområdene i Sør-Norge, det er også et gammelt funn fra indre Troms.
Mark Randall

Klubbkarriere

Randall begynte sin karriere i Milton Keynes ved The Lord Grey School. Randall dro til Arsenal sommeren 2005, og spilte blant annet syv kamper i Premier Leagues reserveliga i 2005-06 sesongen. Han spilte også i Dennis Bergkamps testimonial kamp mot Ajax i juli 2006, han deltok også i Arsenals treningskamper denne sommeren i Østerrike og Nederland. Randall fikk sin førstelagsdebut som innbytter for Denilson i Arsenals Ligacupkamp mot West Bromwich den 24. oktober, 2006. Han fikk også muligheten i neste Ligacupkamp mot Everton, og satt på benken mot Liverpool i kvartfinalen.
Den 8. februar 2007 signerte Randall profesjonell kontrakt med Arsenal og han var også med Arsenals tropp som reiste på treningsleir til Østerrike.
Saint Vincent og Grenadinene under VM i friidrett 2013

Resultater

(q – kvalifisert, NM – ikke noe gyldig resultat, SB – årsbeste)
Det forsømte forår

Handling

Lektor Blomme, spesialist på latin og brystkaramell-elsker, blir funnet døende på Østrebro i København. Senere dør han, og man finner spor av gift i kroppen hans. Dette setter i gang en jakt etter morderen, motivet og hvordan lektoren fikk giften i seg. Morderen ble aldri funnet og saken ble satt en strek over og fort  glemt. 25 år senere samler en gruppe menn som var lektorens elever seg for å minnes sine skoledager 25 år tidligere. De er nå voksne og mange har fått fremtredende stillinger i samfunnet, som leger, dommere og politimestre. Blant dem finnes det en morder.
Gjennom romanen følger man elevene fra det første skolendagen og gjennom deres skolegang samt utviklingen av en morder.

I Norge

I Norge ble romanen første gang utgitt i 1972 av Gyldendal Norsk Forlag på originalspråket. Første gang den ble oversatt til norsk var i 1976 på Pax forlag i Nils Werenskiolds oversettelse. Romanen ble sist gitt ut i 1989.
Wayanad (distrikt)

Demografi

Ved folketellingen i 2011 var det 816 558 innbyggere i distriktet, mot 780 619 i 2001. Den urbane befolkningen utgjør 3,87 % av befolkningen.
Barn i alderen 0 til 6 år utgjorde 10,99 % i 2011 mot 13,33 % i 2001. Antallet jenter i den alderen per tusen gutter er 960 i 2011 mot 959 i 2001.
Lille Tøyen Fotballklubb

Målsetning

Klubbens mål er å gi et aktivitetstilbud til flest mulig i lokalmiljøet og bydelen. Klubben vil tilrettelegge for et positivt og godt miljø for barna og deres foreldre. Klubbens A-lag har som ambisjon å være i toppen i 4. divisjon og delta i Norgesmesterskapet for senior.

Mikroserien

Klubben arrangerer seriespill med 10 runder for de aller yngste spillerne (fem- og seksåringer), hvor lag fra klubber over store deler av Oslo er representert. Kampene spilles fra mai-september på grusbanen i Lille Tøyen Hageby og på kunstgressbanen på Hasle skole.

Økonomi

Klubben baserer det meste av sin virksomhet på frivillig innsats fra foreldrene til spillerne. 
Klubbens inntekter er i hovedsak medlemskontingenter og treningsavgifter, offentlige tilskudd og bidrag fra Grasrotandelen. Klubben har også noe inntekt fra kiosksalg, kakelotterier og lignende.
Klubbens utgifter er i hovedsak kostnader for å delta i seriespill, leie av treningsfasiliteter og innkjøp av utstyr.
Dale Frail

Dale Frail (født 1961) er en canadisk radioastronom ved National Radio Astronomy Observatory (NRAO) i Socorro, New Mexico, USA. Sammen med Aleksander Wolszczan oppdaget han i 1992 de første eksoplanetene ved pulsaren PSR B1257+12.
Frail avla doktorgrad ved University of Toronto i 1989.
Lupin (album)

Lupin er en musikk-EP med Kara, utgitt i 2010.
Norsk Psoriasisforbund

Norsk Psoriasisforbund (NPF) ble stiftet 9. april 1962 som Internasjonalt Selskap til Utforskning av Psoriasis. I 1964 endret organisasjonen navn til Norsk Psoriasis Forbund, mens skrivemåten ble endret i 1994 til dagens. NPF er en landsomfattende interesseorganisasjon for personer med psoriasis, psoriasis artritt, atopisk eksem og andre hudsykdommer. Organisasjonen er religiøst og partipolitisk uavhengig.
Forbundet har vel 5500 medlemmer fordelt på 19 fylkeslag og 44 lokallag rundt omkring i landet.
PSO-ung er forbundets ungdomsorganisasjon, og har ansvaret for barne- og ungdomsarbeidet.
Norsk Psoriasisforbund arbeider blant annet med informasjon og økt kunnskap for å skape forståelse og aksept for det å ha en hudsykdom, det å sørge for et godt lokalt behandlingstilbud, sikre klimabehandlingsreisene, medvirke til økt forskning på hudsykdommer, medvirke til å begrense bruken av egenandeler i helsetjenesten og fremme nasjonalt, nordisk og internasjonalt samarbeid.
Norsk Psoriasisforbund har landsmøte hvert tredje år, og der velges et sentralstyre som er ansvarlig for den daglige virksomheten i forbundet. Organisasjonen har et sekretariat i Oslo som ledes av en generalsekretær. Forbundet gir ut medlemsbladet Psoriatikeren.
Teotihuacán (kommune)

Teotihuacán er en kommune i sone II øst i delstaten México i Mexico. Teotihuacán var den største byen i Amerika før den europeiske erobringen, og ruinene av denne byen befinner seg i kommunen. Teotihuacán kommune hadde 53 010 innbyggere i 2010. Arealet er på 82,65 km². Administrativt senter for kommunen er Teotihuacán de Arista.
Ziad Tlemçani

Landslaget

Ziad Tlemçani spilte 20 landskamper for Tunisias herrelandslag. Han ble tatt ut i Tunisias tropp til Afrikamesterskapet i fotball 1994 og 1998.
Kambaratinsk-demningen

Kambaratinsk-demningen er en demning som skal bygges i elven Naryn, sentralt i Kirgisistan. Byggingsprosjektet er det sjette i landet, og ved ferdigstilling vil demningen bli en av verdens største steinfylte demninger. Demningen vil ha en høyde på rundt 255 m og inneholde ca. 370 millioner m³ jord og stein. Demningen vil være ca. 560 m lang. Vannkraftverket som bygges ved demningen vil ha en installert elektrisk effekt på 2 260 MW. Årlig kraftproduksjon er på ca. 9 TWh.
Demningen vil ha et volum på 112,2 millioner m³, og magasinet vil kunne romme 4,56 milliarder m³ vann. 
Byggingsprosjektet begynte i 2006. Utbyggingen av demningen vil foregå ved sprengning av eksplosiver. Før sprengningene finner sted vil vannkraftverket, tunnelene og andre strukturer stå ferdig.
Andreapol

Historie

Landsbyen Dubna like ved Andreapol ble først nevnt i krøniker i 1489. Byen selv går tilbake til 1907, da en jernbanelinje ble bygget til området, og en jernbanestasjon åpnet. Under andre verdenskrig ble distriktet og stasjonen okkupert av tyske styrker (høsten 1941 — vinteren 1942). Andreapol fikk innvilget bystatus i 1967.

Økonomi og næringsliv

Andreapol ligger i et område med mye skog. Tømmerindustrien er følgelig dominerende i byen, med blant annet et stort sagbruk. Byen har også en betydelig jordbruksrettet virksomhet, samt produksjon av porselen.
Tre kilometer øst for byen ligger Andreapol flybase, en viktig jagerflybase for forsvaret av Moskva.